בועז לוי

בועז לוי (נולד ב-25 בספטמבר 1961) הוא מנכ"ל התעשייה האווירית לישראל. הוא מומחה למערכות מורכבות בתחום הטילים והחלל. בשנים 2013–2020 כיהן כסמנכ"ל ומנהל חטיבת מערכות טילים וחלל (מט"ח) בתעשייה האווירית לישראל. מכהן כיו"ר דירקטוריון אלתא, יו"ר דירקטוריון TSG בישראל ויו"ר Stark-Aerospace בארצות הברית. לוי נולד וגדל בנתניה. למד בתיכון "אורט" נתניה[דרושה הבהרה]. שירת בחיל האוויר כמומחה בנושאי מערכות נשק מונחה וטילי אוויר-אוויר. בשנת 1989 סיים תואר ראשון בהנדסת אווירונאוטיקה וחלל בטכניון בחיפה ובשנת 2000 סיים תואר שני בהנדסת מערכות בטכניון. הוא בוגר קורס דירקטורים ונושאי משרה בכירים באוניברסיטת תל אביב. בשנת 1989, עם סיום לימודי התואר הראשון הצטרף לתעשייה האווירית לישראל (תע"א) כמהנדס הנחיה ובקרה במפעל מערכות לחימה משולבות (מל"מ). בין תפקידיו הרבים היה בצוות התכנון של פרויקט ה"חץ", ובמסגרת זו ביצע שורת תפקידים, בהם הנדסת הנחיה ובקרה, מהנדס ראשי של טיל ה"חץ", מהנדס ראשי של מערכת הנשק "חץ" וראש מִנְהֶלֶת תוכנית ה"חץ". תחת ניהולו פרויקט ה"חץ" הוכרז כמערכת מבצעית בצה"ל. בשנת 2006 הקים את מִנְהֶלֶת מערכת הנשק להגנה אווירית "ברק 8" במפעל מבת טילים, אותה הוביל משלב תכנון המערכת ועד הפיכתה למערכת מבצעית בחיל הים ושיווקה ללקוחות נוספים. בשנת 2010 מונה למנהל מפעל מערכות הגנה אווירית, מפעל חדש אותו הקים בתעשייה האווירית. במסגרת תפקידו, חתם על עסקאות רחבות היקף מול לקוחות מחוץ לישראל וניהל סדרה של ניסויי מערכת מורכבים. בשנת 2013 מונה לסמנכ"ל התעשייה האווירית לישראל ולמנהל חטיבת מערכות טילים וחלל (מט"ח), המעסיקה כ-3,700 עובדים ב-6 מפעלים ביהוד ובבאר יעקב. במהלך כהונתו כסמנכ"ל הגיעה חטיבת מט"ח בתעשייה האווירית לשיא בהיקף המכירות השנתי של למעלה ממיליארד דולר, ולצבר הזמנות של למעלה משבעה מיליארד דולר, והפכה לחטיבה הרווחית מבין חטיבות התעשייה האווירית. בשנת 2016 הוביל לרכישת חברת TSG (בשותפות עם פורמולה מערכות) בתחום התקשוב, ומאז מכהן כיו"ר דירקטוריון החברה. בנוסף, משנת 2017 מכהן כיו"ר בפועל של חברת Stark-Aerospace. במהלך למעלה מ-30 שנות כהונתו בתפקידים שונים בתעשייה האווירית, ליווה פרויקטים לאומיים ובין-לאומיים רבים, בהם סדרת ניסויי "חץ 2", ייצור משותף של "חץ" בארצות הברית בשיתוף פעולה עם חברת בואינג, הנחת היסודות למערכת "חץ 3" ליירוט לראשונה מחוץ לאטמוספירה והובלת המערכת למבצעיות בחיל האוויר, הכולל סדרת ניסויי הוכחה מערכתיים. הוביל את תהליכי השיגור של מספר לוויינים מסדרת "אופק" למשימות תצפית בחלל, שיגור לווין התקשורת "עמוס 4", התמודדות עם כשל חברת SpaceX בשיגור הלווין "עמוס 6", וחתימה על הסכם פיתוח לווין התקשורת הלאומי "דרור 1". בנוסף, ניהל את שיתוף הפעולה בין התע"א לעמותת SpaceIL בפיתוח, ייצור ושיגור הגשושית הישראלית "בראשית" אל הירח. לוי הוביל במהלך תפקידיו בתע"א לחתימה על מספר רב של עסקאות ענק, בהם חוזי מכירת מערכת "ברק 8" בהיקף של 2.4 מיליארד דולר, העסקה הביטחונית הגדולה בישראל, נכון ל-2020 ועסקת מכירת מערכת החץ לגרמניה שנחתמה בספטמבר 2023, גם היא העסקה הביטחונית הגדולה בתולדות ישראל נכון לימים אלה ושוויה 3.6 מיליארד דולר. בשנת 2004 זכה בפרס ראש פרויקט השנה של שר הביטחון. מנכ"ל התעשייה האווירית ב-16 בנובמבר 2020 נבחר לוי על ידי דירקטוריון התעשייה האווירית לתפקיד מנכ"ל התעשייה האווירית, אך שר הביטחון, בני גנץ, נמנע מלאשר את המינוי, ולכן לוי כיהן כממלא מקום המנכ"ל. לאחר כניסתו של עמיר פרץ לתפקיד יו"ר הדירקטוריון, ובעקבות המלצתו לשר הביטחון גנץ, בינואר 2022 אישר גנץ את המינוי באופן קבוע. במאי 2024 מונה בועז על ידי דירקטוריון החברה בראשות עמיר פרץ לתפקיד יו"ר חברת הבת אלתא. השנים 2021, 2022 ו-2023, כמו גם הרבעון הראשון לשנת 2024 בהם מכהן לוי כמנכ"ל החברה, הן השנים הרווחיות ביותר בתולדותיה כאשר צבר ההזמנות חצה את רף ה-19 מיליארד ש"ח. בשנת 2023 עלה דירוג האשראי של החברה ל-A- הבינלאומי ונקבע כי החברה "ממשיכה להציג ביצועים תפעוליים איתנים, וצבר ההזמנות שלה של הגיע לשיא של 21 מיליארד דולר". עוד נכתב בדו"ח של חברת S&P כי "קצב התפוקה כמעט אינו מושפע מהמלחמה ומגיוס המילואים". באותה השנה, כבוגר המוסד, נבחר לוי לכהונה בוועד המנהל של הטכניון. [1] פרסים ואותות בספטמבר 2023 נבחר לוי יחד עם יו"ר החברה פרץ לרשימת 50 היהודים המשפיעים בעולם של הג׳רוזלם פוסט. באותה השנה הוענק לו פרס בלקין למנהיגות של הקרן לידידות אמריקה ישראל. בינואר 2024 כלל אותו כתב העת Aviation Week ברשימת אנשי המפתח הבולטים במגזר הביטחוני בעולם בשנת 2024. באותה שנה נבחר להשיא את משואת המגן ביום העצמאות ה-76 למדינת ישראל. לוי נשוי לבת-חן, אב לשניים וסב לנכד. מתגורר ביישוב פרדסיה. מדיה וקבצים בנושא בועז לוי בוויקישיתוף דירקטוריון התעשייה האווירית מינה את בועז לוי למנכ"ל, באתר גלובס, 16 בנובמבר 2020 נעמי צורף, בועז לוי, סמנכ"ל תע"א: "מבנה הכוח בשדה הקרב הולך להישבר, החייל הבודד הופך לגורם מרכזי", באתר כלכליסט, 25 בנובמבר 2019 - הרצאתו של בועז לוי בוועידת Mind the Tech TLV של העיתון "כלכליסט" אמיתי גזית, "העוצמה שלנו היא בלזהות אם לפנינו ילד או מחבל", באתר כלכליסט, 22 בנובמבר 2018 - ראיון עם בועז לוי אלכס פישמן, "תוך שנתיים נוכל להעמיד לוויין תקשורת חדש, מהמתקדמים בעולם", באתר "ידיעות אחרונות", 8 בספטמבר 2016 - ראיון עם בועז לוי יובל אזולאי, ריאיוןמנכ"ל תע"א: "יהיה לנו מענה גם להתקפה עם יותר טילים", באתר כלכליסט, 22 באפריל 2024 טקס הדלקת המשואות 2024: משואת המגן, באתר מערך הדיגיטל הלאומי מפתחי חץ 3: "הבאנו שכבת הגנה נוספת לישראל - בדוקה ומוכחת", באתר "ישראל היום", 2 בינואר 2020 מערכת "חץ 3" נמסרה לחיל האוויר, באתר משרד הביטחון, 18 בינואר 2017 לילך שובל, בדרך להכרזה על יכולת מבצעית מלאה: תמונות ראשונות מהלוויין אופק 16, באתר ישראל היום, 14 ביולי 2020 איתי בלומנטל, התעשייה האווירית תבנה לוויין תקשורת לאומי, באתר ynet, 2 בינואר 2020 אילן גטניו, עסקת הייצוא הביטחוני הגדולה אי פעם, באתר ישראל היום, 6 באפריל 2017 אסנת ניר, תע"א חתמה על עסקת ענק עם הודו - בהיקף 2 מיליארד דולר, באתר כלכליסט, 6 באפריל 2017 בועז לוי, ‏החץ ואני: חתימת עסקת המכירה היא סגירת מעגל אישית ומקצועית עבורי, באתר מעריב אונליין, 28 בספטמבר 2023 אודי עציון, גנץ מעכב את מינוי המנכ"ל הנבחר של התעשייה האווירית, באתר כלכליסט, 25 באוגוסט 2021; חיים לוינסון, גנץ מסרב למנות בכיר בתעשייה האווירית למנכ"ל אף שנבחר בידי הדירקטוריון, באתר הארץ, 4 באוקטובר 2021 אודי עציון, אחרי יותר משנה ואזהרה מהיועמ"ש: גנץ הסכים למינוי בועז לוי למנכ"ל התע"א, באתר ynet, 19 באוקטובר 2021 בועז לוי, ‏החץ ואני: חתימת עסקת המכירה היא סגירת מעגל אישית ומקצועית עבורי, באתר מעריב אונליין, 28 בספטמבר 2023 שירי חביב ולדהורן, ‏עלייה בהכנסות וברווחי התעשייה האווירית; פרסמה את שכר הבכירים, באתר גלובס, 9 במרץ 2023 יובל אזולאי, תע"א: "מדינות באירופה עצרו אספקת רכיבים לתעשיות הביטחוניות בישראל", באתר כלכליסט, 13 במרץ 2024 התעשייה האווירית ברבעון החזק בתולדותיה: הזמנות בכ-19 מיליארד דולר, באתר אייס, 9 במאי 2024 התעשייה האווירית מתפוצצת: הגיעה לשיא הזמנות של 21 מיליארד דולר, באתר אייס, 28 בדצמבר 2023 50 Influential Jews: Boaz Levy and Amir Peretz - No. 21, Jerusalem, Post, ‏15.9.2023 Israel Aerospace head Levi receives Bialkin Leadership Award from America-Israel Friendship League, https://www.jpost.com/israel-news/defense-news/article-776887, ‏6.12.2023 תואר יוקרתי במיוחד לנשיא ומנכ"ל התעשייה האווירית, באתר וואלה, 10 בינואר 2024 איתמר אייכנר, בעקבות יירוט המתקפה האיראנית: בכירי התעשיות הביטחוניות ישיאו משואה, באתר ynet, 4 במאי 2024